**Úrad pre dohľad nad zdravotnou starostlivosťou,**

**Žellova 2, 829 24 Bratislava IČO: 30796482, email:** [**osobneudaje@udzs-sk.sk**](mailto:osobneudaje@udzs-sk.sk)

(„ďalej len „prevádzkovateľ“)

**Súhlas so spracúvaním osobných údajov**

Dolupodpísaný/á (meno, priezvisko, titul/y) ..............................., dátum narodenia: ........................... trvale bytom: ..................................

(ďalej len „dotknutá osoba“)

týmto s poukazom na článok 6, bodu 1, písm. a) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „nariadenie“), týmto udeľujem súhlas so spracúvaním mojich osobných údajov, v rozsahu, meno, priezvisko, akademický/é titul/y, dátum narodenia, adresa trvalého pobytu, za účelom preverenia možného konfliktu záujmov dotknutej osoby, ako uchádzača na pozíciu vedúceho zamestnanca prevádzkovateľa.

V prípade úspechu vo výberovom konaní týmto zároveň dávam prevádzkovateľovi súhlas so zverejnením všetkých podkladov dodaných pre účely výberového konania.“

Preverenie možného konfliktu záujmov vykoná prevádzkovateľom poverený sprostredkovateľ, na základe informácií z verejne dostupných zdrojov, predovšetkým, nie však len z údajov katastrálneho portálu, obchodného registra, živnostenského registra, osobitných registrov, ktoré vedie Ministerstvo vnútra Slovenskej republiky (napr. register záujmových združení právnických osôb), rešerše monitoringu tlače, ako aj iných verejne dostupných databáz. Takto získané údaje budú následne spracované do jedného dokumentu.

Dotknutá osoba podpisom na tomto dokumente berie na vedomie, že takto získané osobné údaje budú vymazané najneskôr v lehote do 15 kalendárnych dní po ukončení výberového konania, v prípade ak uchádzač – dotknutá osoba v rámci výberového konania nebude vybraná ako vhodný kandidát na obsadzovanú pozíciu.

Pokiaľ bude dotknutá osoba vybraná ako úspešný uchádzač, budú získané informácie súčasťou osobného spisu zamestnanca, pričom tie budú spracúvané, v súlade s registratúrnym poriadkom prevádzkovateľa.

Dotknutá osoba berie na vedomie, že súhlas je možné kedykoľvek odvolať, odvolanie súhlasu však nemá spätné účinky.

Všetky informácie a oznámenia podľa článku 12 a 13 nariadenia, vrátane možnosti odvolania súhlasu, prevádzkovateľ zverejňuje na stránke: <https://www.udzs-sk.sk/urad/zasady-ochrany-osobnych-udajov/>

V Bratislave, ....................

\_\_\_\_\_\_\_\_\_\_\_\_\_\_\_\_\_

*podpis dotknutej osoby*